پرزیدنت رجب طیب اردوغان، باتینین اوستون اولدوغو شکلینده‌کی سورون چیخاردان آنلاییشین سونا چاتدیغینی سؤیله‌دی.
اردوغان، کریتر درگیسینه، "داها عدالت‌لی بیر دونیا ممکن‌دور" کیتابی، بیرلشمیش میللتلر تشکیلاتینین گوونلیک شوراسی ایله باغلی تنقید و چؤزوم تکلیفلری حاقین‌دا مصاحیبه وئردی.
نیه بئله بیر کیتاب یاییملاماغا احتیاج دویدوغو سوالینا اردوغان، کوره‌سل سیستمین هرطرف‌لی بیر میدان اوخوما ایله قارشی قارشییا اودوغونو سؤیله‌دی.
تورکیه‌نین باشیندان بری بو دؤنوشومه هم اؤنچولوک ائتمه‌یه چالیشدیغینی هم ده وار اولان پروبلئملره دقت چکدیگینی سؤیله‌یه‌ن اردوغان، تورکیه‌نین گؤردویو بوتون عدالت‌سیزلیکلره دین، دیل و عیرق آیریمی ائتمه‌دن دقت چکدیگینی وورغولادی.
هر زامان عدالت‌لی اولماغی، عدالتلی داورانماغی گؤزتدیکلرینی و ائشیتسیزلیکلری گوند‌مه گتیره‌رک قلوبال سیستمین وجدانی اولاراق حرکت ائتدیکلرینی ایفاده ائد‌ن اردوغان، بئله داوام ائتدی:
"ایندییه قدر یوکسک سسله سسلندیردیگیمیز خصوصلاری، تاریخه ثبت ائتمک اوچون بیر کیتاب‌دا بیر آرایا گتیرمه‌یه قرار وئردیک".
اردوغان، مؤوجود دونیا سیستمینین قارشی قارشییا قالدیغی بیر چوخ سیناما اولدوغونو و بونون تک بیر اؤلکه‌نین تک باشینا عهده‌سین‌دن گله‌بیله‌جگی بیر میدان اوخوما اولمادیغینی سؤیله‌دی.
دونیا سیاستینه باخدیغیمیزدا فرق‌لی بیر منظره اولدوغونو آچیقلایان اردوغان،
"باتینین اوستون اولدوغو شکلینده‌کی سورون چیخاردان آنلاییشین سونونا گلدیک. بونو آرتیق هر کس سورغولاییر و قبول ائدیر. یوزایللره یاییلمیش باتی هژمونیسی آرتیق بیتمیشدیر. یئنی بیر اولوسلارآراسی سیستم اورتایا چیخیر" گؤروشونو پایلاشدی.
ایکینجی دونیا ساواشیندان سونرا قاوراللاری اولان بیر دونیانین قورولدوغونو وورغولایان اردوغان،
"بیز دئییریک کی، قوراللار وارسا، هر کس قوراللارا رعایت ائتمه‌لی‌دیر؛ قوراللار کؤهنلمیش و ایشله‌وسیز قالدی ایسه گلین اوتوراق قوراللاری دییشدیرک و اولوسلارآراسی نورمالار اۆزرینده یئنی‌دن دارتیشاق. بئله‌لیکله، قلوبال یؤنتیشیمی داها ائتکین بیر شکیلده چالیشیر حالا گتیره‌بیلریک. کۆره‌سل یؤنتیشیمین مرکزینده نه وار؟ البته بیرلشمیش میللتلر تشکیلاتی یئر آلیر. بیرلشمیش میللتلر یاخشی بیر کۆره‌سل یؤنتیشیم وعد ائدیر می؟ بلکه ائدیر اما بونو حیاتا گئچیریر می؟ یوخ. او زامان گلین بیرلشمیش میللتلر اۆزریندن یئنی‌دن دوشونک و کۆره‌سل یؤنتیشیمین پروبلئملرینی تدریجی اولاراق دارتیشیب آرادان قالدیراق. بو جسارت‌لی آددیمی آتمالیییق" دئدی.
